Heidegger

**Heidegger** és el desè episodi de la Tercera Temporada de Merlí i el trenta-sisè de la sèrie.

El Joan s'adona que el seu pare està a punt de morir. El Merlí l'anima a fer-li companyia, però el Joan no sap com acostar-s'hi. El Gerard ha de prendre una decisió sobre el seu futur.

## Sinopsi

    El Joan està pintant la seva taula abans de classe, quan l’Oksana se li acosta per saber com està. L’Oksana li explica que ha anat a veure al Gerard, i li pregunta perquè no hi ha anat encara, però el Joan li diu que ell ja té prou problemes. L’Oksana li pregunta per el seu pare, i el Joan li diu sec que es troba bé. Davant les poques ganes de parlar del Joan, l’Oksana el deixa sol. El Merlí li ha portat llibres i apunts al Gerard perquè es posi al dia pels exàmens finals i el Gerard li agraeix tot el que està fent per ell. La Gina comenta amb el Merlí que al Jaume està molt malament i que li estan fent ja cures pal·liatives a casa. La Gina el convida a quedar-se, però el Merlí diu que no vol molestar i que ha de marxar a l’Institut. La Gina li explica que també ha d’anar a l’Institut perquè l’Eugeni li ha demanat que organitzi una campanya de donació de sang a l’Institut. El Merlí li demana a l’Eugeni que l’obligui a estar organitzant la campanya, per passar temps amb la Gina, però sense que sembli que ho està buscant. L’Eugeni a canvi li demana que l’ajudi amb la Silvana. El Pol s’asseu a parlar amb el Marc, i li pregunta si ell va pensar que li havia robat també al Gerard el portàtil. El Marc ho nega, i el Pol directament li pregunta si el va robar ell, i el Marc ho continua negant. El Marc li pregunta per la Tània, i si hi està enamorat, al que el Pol li diu que igual que ell no va robar el portàtil, ell tampoc n’està enamorat de la Tània. El Joan ha anat a veure al Merlí, perquè creu que està explicant que no ha anat a veure al Gerard als companys. El Joan li explica que aquella nit es va espantar molt. El Merlí però, li diu que aquest no és el seu veritable problema. Li diu que no hauria de ser a l’Institut, i en canvi ser a casa amb el seu pare en els seus últims dies.

 El Merlí els hi explica als alumnes que el Joan no vindrà a classe ja que el seu pare s’està morint, i continua amb la classe explicant la mort i Heidegger. L’Aurèlia està parlant per telèfon amb la Gina explicant-li la situació, quan el Joan arriba. L’Aurèlia es sorprèn de veure al seu fill, però el Joan li diu que el professor estava malalt. L’Aurèlia li pregunta que perquè no ha anat a veure al Gerard, ja que li ha dit la Gina, però el Joan canvia de tema. Vol anar amb el seu pare, fins que li diu que té els tubs posats. Llavors es penedeix de la seva decisió i intenta sortir de casa per comprar perquè no ho hagi de fer la seva mare, però l’Aurèlia li diu que vagi a veure al pare. El Joan però, no pot entrar veient al seu pare tant malament. La Gina li està explicant al Gerard que el Jaume està molt malament, quan se n’adona de que el Gerard té un llibre de química, quan no el necessita i se n’adona que el Merlí l’ha portat només per veure-la. El Gerard li diu que vol que torni a sortir amb el Merlí, ja que li quedava bé sortir amb el Merlí. El Ricard ha anat a veure al Merlí ja que tem que el Pau pugui repetir i que no pugui fer batxillerat. El Merlí li deixa clar que si no fa batxillerat no és la fi del món i que pot fer cicles formatius. Però al Merlí li interessa més parlar del seu fill gran, el Marc, i de com està fallant el Ricard. El Ricard li diu que la relació està perduda. El Marc li explica la seva relació amb el seu pare a la Tània. Els dos acaben parlant del que va passar, quan la Tània li diu que no està enamorada d’ell i que no es preocupi perquè no tornarà a passar, pensant que és el que vol sentir el Marc, però ell en canvi voldria escoltar exactament el contrari. L’Oksana ha anat a veure al Joan, ara que sap quina és la situació de veritat. El Joan li diu que ja no hi ha res a fer amb ell. L’Oksana li explica que ha conegut al germà del Pol, quan el Joan li pregunta què que passa amb ell. L’Oksana li deixa clar que només són amics, i que no seran res més. El Joan es comença a embolicar amb l’Oksana, però ella li diu que no l’ha vingut a veure per això, ja que no és el moment.

    L’Eugeni i el Merlí esperen a que la Gina passi pel passadís per interpretar la seva pròpia pel·lícula, en la que l’Eugeni obliga al Merlí a assistir a la reunió. El Joan finalment entra en la habitació del seu pare, on la seva mare l’està ajudant amb el tubs, l’escena impressiona al Joan, però el Jaume intenta posar-hi una mica d’humor. En la primera oportunitat, el Joan surt per anar a la cuina. L’Aurèlia el segueix i li diu que si ha d’estar tens davant del seu pare, prefereix que no hi sigui. L’Aurèlia prefereix que estigui fent bromes que pas plorant, i li pregunta al Joan si està preparat pel que passarà. Mentre el Marc es dutxa, el seu pare juga amb l’aigua calenta, fins que el Marc li diu que pari enfadat. El Ricard li ensenya que li ha comprat un portàtil pel Gerard. El Ricard intenta parlar amb el seu fill, però el Marc no en vol saber res, fins que el Ricard li demana que l’escolti. El Ricard li explica que ara muntarà un bar, i espera que li surti bé pel Pau. Li diu que ell ja no necessita a ningú que l’ajudi, i li sap greu no haver-lo ajudat quan necessitava. El Merlí li explica a la Gina que no vol estar a la reunió, quan arriba l’Eugeni i comencen la reunió. En plena reunió, el Merlí deixa caure que la Silvana es presenta a directora. El Merlí no en té prou, i també explica que el Gabi es va fer passar per independentista per lligar amb l’Elisenda. L’Elisenda s’enfada amb el Gabi, però el Gabi li diu que va ser la única manera que va trobar d’apropar-se a ella. L’Elisenda, però, li tira en cara que s’emboliqués amb la Mel, però el Gabi li diu que no vol res amb la Mel, sinó amb ella. El Gabi li explica a l’Elisenda que precisament vol estar amb ella perquè pensa diferent que ell. Els dos no poden aguantar més l’atracció, i s’acaben embolicant al magatzem.

 La Gina li pregunta al Merlí pel que ha fet en la reunió, i el Merlí li diu que l’Eugeni li havia demanat ajuda amb la Silvana. La Gina li pregunta la seva opinió sobre el Gerard, i aquest li diu que el veu bé. La Gina li demana que no li digui només el que vol sentir, però el Merlí insisteix. També li diu que si vol la pot ajudar a fer-lo tornar a l’Institut, però la Gina no vol que faci res. Llavors apareix el Joan, que s’emporta al Merlí per parlar amb ell. El Joan li diu que la seva mare no creu que estigui preparat pel que ha de passar. Li diu que ha perdut molt de temps fent-se el dur en comptes d’estar bé amb els seus pares. El Merlí li fa veure, que té la sort que la mort del seu pare no és sense avisar, i que pot estar amb ell en els seus últims dies i acomiadar-se, i li diu que no perdi més el temps i que li faci costat al seu pare. El Joan li diu que li fa vergonya fer com si no hagués passat res, ara que el seu pare marxarà. Al sentir això, el Merlí li explica hi ha cultures que celebraven la mort, com els vikings, que creien que quan un moria anava al Valhala, el paradís dels vikings. La Silvana li demana perdó a l’Eugeni per no haver-li dit res abans, i li diu que el respecta molt. Li demana que no s’ho prengui com un atac personal, però l’Eugeni diu que és un atac personal, però que ara competirà amb ella per la plaça. El Marc va a veure al Merlí, i li dona el portàtil del Gerard. Li demana que li entregui però sense dir que ha sigut ell. I així ho fa el Merlí, que es presenta a casa del Gerard amb el portàtil. La Gina el fa passar, i abans que arribi el Gerard, el Merlí li confessa que vol tornar amb ella, que ara que s’ha quedat sol sense el Bruno i la seva mare, s’ha adonat de com la troba a faltar. En aquest moment arriba el Gerard i el Merlí li dona l’ordinador. La Gina demana qui li va robar, però el Merlí diu que no pot dir qui ha estat, fins que els hi diu que havia sigut el Marc, tot i que el Gerard ja ho sospitava. El Joan arriba a casa, i l’Aurèlia el deixa estar a soles amb el seu pare, que li explica que ja no té febre. El Jaume li demana al Joan per un coixí, que el Joan troba sota el llit. Mentre l’esta recollint, el Joan es recolza amb la mà sobre el llit, i al veure-ho, el Jaume aprofita per agafar-li la mà al seu fill i els dos es queden mirant somrient.

     El Gerard es presenta a casa del Marc, i li demana que l’acompanyi a passejar el gos. Els dos acaben asseguts al parc, on el Gerard li explica que s’està medicant i que està millor. El Gerard li explica que segurament el Merlí i la seva mare tornin a sortir i el Marc li explica que el seu pare segueix bastant immadur, però que està millor. Els dos no es diuen res més, però es perdonen i tornen ser els amics que havien sigut abans. El Marc acaba a casa amb la jaqueta del seu pare, quan el seu pare li explica la seva nova idea per un negoci. El Jaume i el Joan segueixen parlant, el seu pare li està explicant les seves batalletes. El Jaume li diu que ha estat massa tradicional i que mai ha trencat cap plat. El Joan li explica el què el Merlí li ha explicat sobre el Valhala. El Jaume li explica que en el seu paradís, seria trobar-hi la xurreria on anava quan era petit, i llavors a l’església per picar les campanes. El Joan li proposa al seu pare anar a l’església per fer-hi sonar les campanes. El Jaume no ho té massa clar, però el Joan el convenç i els dos acaben allà fent sonar les campanes com quan el Jaume era petit.

 El matí de l’enterro, el Joan s’està vestint i s’abraça amb la seva mare. En l’església, tots els Peripatètics han vingut per donar suport al Joan, fins i tot el Gerard, què tant sols amb una abraçada, arreglen la seva amistat de nou, i mentrestant el Merlí i la Gina es fan un primer petó un altre cop.

## Elenc

* Carlos Cuevas com Pol Rubio
* Carlota Olcina com Silvana
* Pere Ponce com Eugeni Bosch
* Marta Marco com Gina Castells

* Merlí Bergeron
* Pol Rubio
* Silvana
* Eugeni Bosch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Ricard Vilaseca
* Jaume Capdevila
* Elisenda
* Aurèlia Bonet
* Glòria
* Gabriel Morales
1/20 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Isaac Alcayde com Ricard Vilaseca
* Jordi Martínez com Jaume Capdevila
* Sandra Monclús com Elisenda
* Victòria Pagès com Aurèlia Bonet
* Assun Planas com Glòria
* Pau Vinyals com Gabriel Morales

## Continuïtat

* El Jaume mor de càncer.
* El Merlí i la Gina reprenen la seva relació.
* El Marc torna el portàtil del Gerard.
* El Marc i el Gerard fan les paus.
* L'Oksana acaba la seva relació amb el Joan.
* El Gabi i l'Elisenda s'emboliquen.

## Frases

**Pol**: (Al Marc) Ni tu li vas robar el portàtil al Gery, ni a mi em mola la Tània

**Merlí**: Què faríeu vosaltres si sabéssiu que heu de morir demà?

**Gerard**: (A la Gina) Et quedava bé sortir amb el Merlí

**Ricard**: Com t’ho fas per connectar tant amb els alumnes?
**Merlí**: I tu com t’ho fas per no connectar gens amb el Marc?

**Marc**: (Al Ricard) De què vas? De pare sensible que recorda moments macos?

**Merlí**: Quan apareixen les veritats, el món avança més ràpid.

**Merlí**: (A la Gina) M’agradaria molt tornar amb tu, amb la dona que un dia va venir a l’Institut i va dir que la filosofia era una assignatura maria.

**Gerard**: (Al Marc) És difícil admetre que un s’ha equivocat, a qualsevol li pot passar.

**Joan**: (Al Jaume) Agafem un taxi i que el Waldo ens obri les portes del Valhala.
## Música

* **TRUMPET VOLUNTARY**, Henry Purcell

Sona durant l'inici del capítol quan el Joan es vesteix

* **EL CARNAVAL DELS ANIMALS - LE CYGNE**, Saint-Saëns

Sona quan el Jaume i el Joan fan sonar les campanes de l'Església.

* **CONCERTO Nº3 BWV 974 AFTER MARCELLO - ADAGIO**, Johann Sebastian Bach

Sona durant l'enterro del Jaume Capdevila.

## Curiositats

* **Martin Heidegger** va ser un filòsof alemany vinculat al moviment de l'existencialisme.
* Aquest capítol marca l'última aparició de Jordi Martínez (Jaume Capdevila) i Isaac Alcayde (Ricard Vilaseca).